Lenny Kravitz – Lenny (Virgin)

Da Jachen Prevost, Battaporta

1989: "Let love rule", l'emprim album da Lenny Kravitz - cun registraziuns che tunavan da quai dal 1969 u 70, da Jimi Hendryx. La reacziun quella giada: attenziun! Quest tip è excentric, interessant, extravagant e fa sound da buntad. Igl è perfin vegnì pretendì che Kravitz saja la gronda speranza ed il grond innovatur dal rock'n'roll.

2001: "Lenny", il 6avel da Kravitz - che ans tira puspè endament ils onns 70 e che maschaida il sound da quella giada cun quel dal terz millenni. "Jau hai gugent extrems e cuntrasts", di Lenny Kravitz "ed jau ma permet dad ir en tschertga da cunfins". Gia l'emprim toc "Battlefield of love" mussa la direcziun: Lenny dat gas! Las ingredienzas: ina gronda purziun ghitarras diras, puspè elements psichedelics, sia vusch expressiva e lura las balladas a la Kravitz sco "Stillness of heart" che fan luar. R'n'R 100%.

La redacziun dal Battaporta preschenta mintga mais ina schibetta. Grazia fitgun als schurnis radioactivs!

Il disc dal mais, proponì dal Battaporta dal Radio Rumantsch